钦定古今图书集成/理学汇编/学行典/第175卷 > 罗乔
## 钦定古今图书集成/理学汇编/学行典/第175卷 > 罗乔

按《吉安府志》：“罗乔，号旬潭，庐陵人。博学善属文，试辄
冠军。后遂绝意进取，以明道为己任。与邹忠介聚讲，
力持主敬之说。尝曰：‘学能主敬，则为戒惧慎独之君
子，否则为无忌惮之小人’。又曰：‘学在致知，亦在力行’。
匡坐一室，专事内求。所著有《易义》《敬求堂集》。孝友笃
信，人无闲言，九十三而终。”